Cuneiform Tablet CCT 4 36a (BM 113387)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na PUZUR₄-a-šùr qí-bi-ma um-ma bu-za-zu-ma lá aq-bi-a-ku-um um-ma a-na-ku-ma pá-ni-iš DUMU lu-zi-na ú-ul a-ta ú-ul a-na-ku lu nu-sí a-li-ku-um iš-tù wa-aḫ-šu-ša-na i-li-kam-ma ú-ša-qí-il₅-šu-ma um-ma a-na-ku-ma URUDU mì-ma a-na šu-IŠTAR uṣ-a-am um-ma šu-ut-ma URUDU mì-ma ú-lá uṣ-a-am šu-IŠTAR ù il₅-we-da-ku iš-té-ni-iš e-ta-wu um-ma šu-ut-ma il₅-we-da-ku iš-tí DUMU lu-zi-na-ma i-ta-lá-ak a-šu-IŠTAR DUMU ì-lí-iš-tí-kál ra-ga-mu-ma ú-lá i-ra-gám ú DUMU lu-zi-na-ma a-na É.GAL-lim i-dí-nam-ma TÚG.ḪI-tí lu SIG₅-tim lu ša qá-tim šu-ut-ma a-na É.GAL-lim i-ta-na-dí-in i ša-am-ší ṭup-pí ta-ša-me-ú ú šu-ma le-mu-tám tù-kà-a-al KÙ.BABBAR <big_gap> a ma-ma-an <gap> <gap>-ší-ma tí-ib-a-ma a-tal-kam šu-ma lá ki-a-am ḫa-al-qá-tí a-wi-lúm li-bi₄-šu uš-ta-ni